**Muraste külaselts MTÜ põhikirja muutmine**

Külaseltsi juhatus teeb ettepaneku muuta praktilistest vajadustest lähtuvalt Muraste külaseltsi põhikirja. Senine 10-liikmelise juhatuse miinimumnõue asendatakse 5-liikmelise juhatusega; samuti täpsustatakse üldkoosolekul osalejate kvooruminõude regulatsiooni.

**Otsuse projekt:**

1. muuta MTÜ Muraste külaselts põhikirja p 7.3 ning sõnastada see järgmiselt:   
     
   *„Üldkoosolek on otsustusvõimeline, kui koosolekul osaleb vähemalt 1/10 seltsi liikmetest või nende esindajatest. Otsus on vastu võetud, kui selle poolt hääletab üle poole üldkoosolekul osalenutest või nende esindajatest. Juhul, kui üldkoosolekule ilmub vähem kui 1/10 seltsi liikmetest, kutsub juhatus kõige varem nädala ja kõige hiljem kolme nädala jooksul kokku uue üldkoosoleku sama päevakorraga. Teistkordselt kokkukutsutud üldkoosolek on pädev vastu võtma otsuseid sõltumata koosolekul esindatud liikmete arvust“*
2. muuta MTÜ Muraste külaselts põhikirja p 8.1 ning sätestada see järgmises sõnastuses:   
     
   *„8.1. Seltsi tegevust juhib ja seda esindab vähemalt 5-liikmeline juhatus. Juhatus valib enda seast juhatuse esimehe.“*